# บทนำ 2 ยอห์น

## ตอนที่ 1 บทนำทั่วไป

### โครงเรื่องของพระธรรม 2 ยอห์น

  1. คำทักทาย (1:1-3)
  2. คำหนุนใจและพระบัญชาที่ยิ่งใหญ่ที่สุด (1:4-6)
  3. คำเตือนเกี่ยวกับพวกผู้สอนเท็จ (1:7–11)
  4. คำทักทายจากเพื่อนผู้เชื่อทั้งหลาย (1:12-13)

### ใครคือผู้เขียนพระธรรม 2 ยอห์น?

พระธรรมนี้ไม่ได้ระบุชื่อของผู้เขียน ผู้เขียนกล่าวถึงตัวเองว่าเป็นเพียง "ผู้อาวุโส" เป็นไปได้ว่าจดหมายนี้เขียนโดยอัครทูตยอห์น เนื้อหาของ 2 ยอห์นนั้นคล้ายกันกับเนื้อหาในพระกิตติคุณยอห์น

### พระธรรม 2 ยอห์นเกี่ยวกับอะไร?

ยอห์นเอ่ยถึงใครบางคนในจดหมายนี้ที่เขาเรียกว่า "สุภาพสตรี​ที่​ทรง​เลือก​ไว้" และ "บรรดาบุตรของท่าน" (1:1) นี่สามารถเป็นการอ้างอิงถึงเพื่อนอย่างเจาะจงคนหนึ่งและบุตรทั้งหลายของเธอ หรืออาจอ้างอิงถึงกลุ่มที่เจาะจงกลุ่มหนึ่งหรือผู้เชื่อโดยทั่วไป วัตถุประสงค์ของยอห์นในการเขียนจดหมายนี้คือเพื่อเตือนผู้อ่านของเขาเกี่ยวกับพวกผู้สอนเท็จ ยอห์นไม่ต้องการให้ผู้เชื่อช่วยเหลือหรือให้เงินแก่พวกผู้สอนเท็จ (ดูที่: [[rc://*/ta/man/translate/figs-metaphor]])

### ชื่อของพระธรรมนี้ควรแปลว่าอย่างไร?

ผู้แปลอาจเลือกที่จะเรียกชื่อพระธรรมนี้โดยใช้ชื่อดั้งเดิมคือ "2 ยอห์น" หรือ "สองยอห์น"  หรือพวกเขาอาจเลือกใช้ชื่อที่ชัดเจนอย่างเช่น "จดหมายฉบับที่สองจากยอห์น" หรือ "จดหมายฉบับที่สองที่ยอห์นเขียน" (ดูที่: [[rc://*/ta/man/translate/translate-names]])

## ตอนที่ 2 ศาสนาและแนวคิดด้านวัฒนธรรมที่สำคัญ

### การต้อนรับด้วยความยินดีคืออะไร?

การต้อนรับด้วยความยินดีเป็นแนวคิดที่สำคัญในสมัยโบราณของตะวันออกใกล้ การมีมิตรภาพต่อคนแปลกหน้าหรือคนภายนอกด้วยการจัดเตรียมการช่วยเหลือในสิ่งที่พวกเขามีความจำเป็นนั้นเป็นเรื่องที่สำคัญ ยอห์นต้องการให้พวกผู้เชื่อต้อนรับแขกด้วยความยินดี แต่เขาไม่ต้องการให้พวกผู้เชื่อต้อนรับพวกผู้สอนเท็จ

### ใครคือพวกคนที่ยอห์นพูดต่อต้าน?

เป็นไปได้ที่พวกคนที่ยอห์นพูดต่อต้านคือพวกคนเหล่านั้นที่เป็นที่รู้จักดีในฐานะจีนอสติคส์  คนเหล่านี้เชื่อว่าโลกทางกายภาพนั้นชั่วร้าย เนื่องจากพวกเขาเชื่อว่าพระเยซูทรงเป็นพระเจ้า พวกเขาจึงปฏิเสธว่าพระองค์ทรงเป็นมนุษย์แท้จริง นี่เพราะพวกเขาคิดว่าพระเจ้าจะไม่ทรงมาเป็นมนุษย์เนื่องจากร่างกายทางกายภาพนั้นชั่วร้าย (ดูที่: [[rc://*/tw/dict/bible/kt/evil]])
